Kínában a Huawei saját webshopjában, a Vmall-on már nem csak Windows 10-zel ellátott notebookat lehet megvásárolni.

A Huawei korábban kizárólag Windows 10 operációs rendszerrel ellátva kínálta a Matebook sorozatát, most azonban feltűnt a vállalat kínálatában a Linux operációs rendszerrel ellátott kiadás is.

Az új Huawei MateBook X Pro, a Matebook 13 és a Matebook 14 modellek azok, amelyek már Linux operációs rendszerrel is megvásárolhatók, egészen pontosan a Deepin disztribúció az, amelyet a Huawei használ.

A lépés oka valószínűleg az Egyesült Államok kormányának szankciói, a Linux egy szabad hozzáférésű operációs rendszer és bizonyos mértékig képes kiváltani a Microsoft Windows 10 rendszerét.

A Linux operációs rendszerrel szerelt Matebookok természetesen olcsóbbak is, mint a Microsoft rendszerét tartalmazó kiadások, így ez a lépés árcsökkentést is hozott. Természetesen a Linuxot tartalmazó Matebookokra is lehetőség van utólag Windows 10-et telepíteni.